Na temelju članka 35. Zakona o vlasništvu i drugim stvarnim pravima (“Narodne novine” broj: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14) i članka 12 i 13., Odluke o gospodarenju nekretninama u vlasništvu Grada Ploča („Službeni glasnik Grada Ploča“ broj 2/15) i Zaključka Gradonačelnika KLASA: 944-01/20-01/05, URBROJ: 2165-02-20-07, Gradonačelnik Grada Ploča r a s p i s u j e

***N A T J E Č A J***

***za prodaju nekretnina u vlasništvu Grada Ploča***

Raspisuje se natječaj za prodaju nekretnina u vlasništvu Grada Ploča

**I. OPIS NEKRETNINA**

Oznake, površine građevnih parcela, namjena i početna cijena su navedene u tabelarnom prikazu kako slijedi:

|  |  |  |  |  |  |  |
| --- | --- | --- | --- | --- | --- | --- |
| R.B | **Oznaka** | **Čestica/dio** | **Pozicija** | **Kvadratura (m²)** | **Početna cijena (kn/m²)** | **Namjena** |
| 1. | P-67/20 | Ploče-Dalmatinska ulica, dio č.z.936/1 k.o Ploče, odnosno dio 4559/30 k.o Komin-Stari | Dalmatinska ulica -Ploče | 2.208,0 | 180,00 | Poslovna |

**II. CIJENA**

1. Početna cijena za parcele je navedena u tabelarnom prikazu.
2. Najpovoljniji ponuditelj za navedene nekretnine utvrdit će se po kriteriju najveće ponuđene cijene. Nekretninama se raspolaže po principu viđeno-kupljeno.

**III. UVJETI NATJEČAJA**

1. Porez na promet, troškove uknjižbe u zemljišne i katastarske knjige, troškove parcelacije, eventualne troškove izdavanja rješenja o uvjetima gradnje i komunalni doprinos kao i prenamjenu zemljišta snosi kupac.

**2.** Pravo sudjelovanja na natječaju imaju sve fizičke i pravne osobe .

1. Uvid u grafički prikaz parcela bit će omogućen u prostorijama Grada Ploča, Trg kralja Tomislava 23 (prizemlje-soba 28). Svaki zainteresirani ponuditelj može dobiti informaciju o zemljištu od strane djelatnika navedenog Upravnog odjela na licu mjesta, po dogovoru na telefon (020) 676-146 ,(020) 676-147 i (020) 676- 177.

**4.** Ponuditelj za jamstvo ponude uplaćuje 10% jamčevine od početne

cijene nekretnine u korist Grada Ploča – gradskog proračuna

HR4023400091833500008, Model 68 ,Poziv na broj:7889-OIB uplatitelja.

**5.** Ponuditelju koji uspije u natječaju, jamčevina se uračunava u cijenu.

Ponuditeljima koji u natječaju ne uspiju, uplaćena jamčevina se

vraća u roku od 15 dana od izbora najpovoljnijeg ponuditelja.

Ako ponuditelj, čija je ponuda prihvaćena kao najpovoljnija odustane

od ponude ili ukoliko najpovoljniji ponuditelj ne zaključi ugovor u propisanom roku ili ukoliko se ugovor raskine uslijed neplaćanja kupoprodajne cijene gubi pravo na povrat jamčevine, a natječaj će se ponoviti ako nema drugih ponuda koje se uslijed odustanka najpovoljnijeg ponuditelja mogu prihvatiti.

**6.** Ugovor o kupnji nekretnine za koju je ponuditelj dostavio ponudu koja je na natječaju ocijenjena najboljom regulirati će se međusobna prava i obveze između ugovornih strana, zaključit će se u roku od 30 (trideset) dana računajući od dana izbora ponuditelja. Rok plaćanja ugovorene kupoprodajne cijene je 15 (petnaest) dana od dana potpisa ugovora u korist Grada Ploča – gradskog proračuna.

Ukoliko najbolji ponuditelj zakasni sa plaćanjem kupoprodajne cijene , obaveza ponuditelja plaćanje je zakonskih zateznih kamata od propisanog roka za plaćanje nekretnine – od dana dospijeća do isplate.

Tabularna isprava za upis vlasništva izdati će se nakon isplate kupoprodajne cijene u cijelosti.

**7.** Ukoliko izabrani ponuditelj ne sklopi ugovor u roku iz točke 6. gubi pravo na povrat jamčevine. Pravo je prodavatelja nekretnine da ukoliko ponuditelj zakasni sa plaćanjem kupoprodajne cijene više od 90 (devedeset) dana može sa ponuditeljem za kupnju nekretnine raskinuti ugovor a uplaćenu jamčevinu zadržati.

Nekretnina se prodaje po principu–viđeno-kupljeno.

**8.** Zaključivanjem kupoprodajnog ugovora i plaćanjem ponuđene cijene

najpovoljniji ponuditelj stječe pravo uknjižbe nekretnine u svoje vlasništvo i posjed bez ikakvog ograničenja i uvjeta.

**9.** Ponuda po ovom Natječaju mora sadržavati:

1. naziv i adresu ponuditelja,
2. brojkom i slovima točno ispisanu ponuđenu cijenu,
3. ovjereni prijepis ili preslik rješenja o registraciji ( za pravne

osobe ),

1. dokaz o hrvatskom državljanstvu ili državljanstvu članice Europske unije (za fizičke osobe),
2. dokaz o uplati jamčevine,
3. izjavu da u svemu prihvaća uvjete natječaja,
4. podatak o broju tekućeg računa ili žiro računa za povrat jamčevine ponuditeljima čija ponuda ne bude prihvaćena ili u slučaju poništenja natječaja,
5. potvrdu da nema dugovanja prema proračunu Grada Ploča i državnom proračunu.

**10.** Rok za podnošenje ponude je 15 dana od dana objave natječaja u

“Narodnim novinama”, oglasnoj ploči Grada Ploča i službenoj internetskoj stranici Grada Ploča.

Ponude za ovaj natječaj podnijeti u zatvorenoj omotnici na adresu:

***GRAD PLOČE , Odbor za provedbu natječaja za prodaju nekretnina u vlasništvu Grada Ploča, Trg Kralja Tomislava 23, Ploče , s naznakom “ Ponuda za javni natječaj (oznaka nekretnine koja je predmet natječaja) – ne otvaraj”***

Nepotpune prijave i prijave podnesene izvan utvrđenog roka neće se

razmatrati.

**11.** Otvaranje ponuda po ovom natječaju će biti javno, osmog dana po isteku roka za podnošenje ponuda, u 9,00 sati u prostorijama Upravnog odjela za gospodarski razvoj-Grad Ploče. Pravo sudjelovanja na javnom otvaranju ponuda imaju svi ponuditelji ili njihovi zakonski zastupnici.

O rezultatima ovog Natječaja ponuditelji će biti obavješteni u roku od

10 dana od dana utvrđivanja najpovoljnijeg ponuditelja.

**12.** Grad Pločezadržava pravo poništiti natječaj za nekretninu, pravo ne prihvatiti niti jednu ponudu, te pravo da odustane od prodaje nekretnine u svako doba prije potpisivanja kupoprodajnog ugovora bez ikakve odgovornosti prema ponuditelju i bez obveze obrazložiti svoje odluke.

Grad Ploče

**Natječaj je objavljen u Narodnim novinama broj 14/2021 od 12. veljače 2021.godine.**